Aprázase o desembalse parcial do pantano de Riba-vermella para combater ao mexillón cebra | Consumer
Aprázase o desembalse parcial do pantano de Riba-vermella para combater ao mexillón cebra
O pantano de Riba-vermella, que ía ser baleirado parcialmente en setembro para combater a praga de mexillón cebra que afecta o tramo final do río Ebro, non será obxecto de ningunha actuación ata que non se teñan estudos de impacto ambiental e económico máis sólidos, segundo estableceu a Comisión de Desembalse da Confederación Hidrográfica do Ebro (CHE).
O Consorcio de Protección do Delta do Ebro propuxera o desembalse durante setembro como posible solución a esta praga. A viabilidade da medida, a máis fiable para acabar con esta especie invasora, segundo os expertos, fora acollida con escepticismo entre os municipios aragoneses e cataláns afectados. As poboacións próximas ao encoro consideran que son necesarios máis estudos para cerciorarse dos efectos do baleirado.
Os concellos das localidades afectadas han expresado tamén a súa preocupación polas repercusións económicas e reclaman máis información, á vez que os partidos políticos, en especial CiU e PP, presentaron posturas opostas con respecto ao desembalse.
desembalse mejillón-gl pantano-gl